เหล่าทัพ เปิดเผยจำนวนเตียงในโรงพยาบาลสนามวันนี้ ยังมีเพียงพอรับปู้ป่วยเข้าพักรักษา
กองทัพบก กองทัพเรือและกองทัพอากาศ เปิดเผยจำนวนเตียงในโรงพยาบาลสนาม รองรับผู้ป่วยโควิด -19 กองทัพบก ได้เปิดใช้งานแล้ว 9 แห่ง สามารถรองรับผู้ป่วยได้ทั้งหมด 1,013 เตียง ปัจจุบันมีผู้ป่วยมาใช้บริการแล้ว 394 เตียง เหลือว่าง 619 เตียง อาทิ โรงพยาบาลสนามกองทัพบก (เกียกกาย) คงเหลือ 51 เตียง กรมยุทธศึกษาทหารบก คงเหลือ 78 เตียง กรมทหารปืนใหญ่ต่อสู้อากาศยานที่ 1 ถนนแจ้งวัฒนะ คงเหลือ 28 เตียง ศูนย์การทหารราบ จ.ประจวบคีรีขันธ์ คงเหลือ 72 เตียงโรงพยาบาลสนามของกองทัพเรือ 3 แห่ง รองรับผู้ป่วยเข้าพักรักษาทั้งหมด 726 คน ปัจจุบันมีผู้ป่วยเข้าพักรักษาแล้ว 70 เตียง ยังเหลือว่าง 656 เตียง  ที่ศูนย์ฝึกหน่วยบัญชาการต่อสู้อากาศยานและรักษาฝั่ง จังหวัดชลบุรี เหลือว่าง 320 เตียง ค่ายพระมหาเจษฎาราชเจ้า เหลือว่าง 157 เตียง และสนามฝึกกองทัพเรือ หมายเลข 16 บ้านจันทรเขลม จังหวัดจันทบุรี เหลือว่าง 179 เตียงโรงพยาบาลสนามของกองทัพอากาศ รองรับทั้งหมด 240 เตียง มีผู้ป่วยเข้าพักรักษาอยู่ 130 เตียง เหลือว่างรับได้อีก 110 เตียง โดยในพื้นที่ดอนเมือง เหลือว่าง 74 เตียง และที่โรงเรียนการบิน อำเภอกำแพงแสน จังหวัดนครปฐม ยังเหลือว่าง 36 เตียง